b'\n_START_ARTICLE_\nKataro istorija\n_START_SECTION_\nKataras po 1970\xc2\xa0m\n_START_PARAGRAPH_\n1968\xc2\xa0m. britai paskelb\xc4\x97, kad ketina panaikinti savo karinius \xc4\xafsipareigojimus \xc4\xaf rytus nuo Sueco kanalo, \xc4\xafskaitant ir tuos, kurie buvo sudaryti su Kataru, iki 1971\xc2\xa0m. Kur\xc4\xaf laik\xc4\x85 Bachreino, Paliaub\xc5\xb3 Kranto (dabar JAE) ir Kataro valdovai planavo sudaryti federacij\xc4\x85. Ta\xc4\x8diau i\xc5\xa1kilo nesutarimai tarp Ahmad ibn Ali ir Khalifa ibn Hamad, nes pastarasis prie\xc5\xa1inosi Bachreino pastangoms tapti vyresniuoju partneriu federacijoje. Vis dar vie\xc5\xa1ai remdamas federacijos \xc4\xafd\xc4\x97j\xc4\x85, Ahmad ibn Ali suk\xc5\xabr\xc4\x97 laikin\xc4\x85 komstitucij\xc4\x85 1970\xc2\xa0m. baland\xc4\xaf, kuri paskelb\xc4\x97 Katar\xc4\x85 nepriklausoma arab\xc5\xb3 islamistine valstybe, o \xc5\xa1ariato \xc4\xafstatymai tapo teis\xc4\x97s pagrindu. Khalifa bin Hamad buvo paskirtas ministru pirmininku gegu\xc5\xbe\xc4\x97s m\xc4\x97n. Pirmoji ministr\xc5\xb3 taryba prisiek\xc4\x97 1970\xc2\xa0m. sausio 1 d., septyni i\xc5\xa1 de\xc5\xa1imt nari\xc5\xb3 buvo al Taniai. Khalifa bin Hamad argumentai buvo i\xc5\xa1klausyti ir Kataras tapo nepriklausoma valstybe 1971 rugs\xc4\x97jo 3 d. Ahmad ibn Ali tai formaliai paskelb\xc4\x97 i\xc5\xa1 savo vilos \xc5\xa0veicarijoje, o ne i\xc5\xa1 Doha r\xc5\xabm\xc5\xb3, tad katarie\xc4\x8diai nusprend\xc4\x97, kad reikia permain\xc5\xb3. 1972\xc2\xa0m. vasario 22 d. Khalifa ibn Hamad nuvert\xc4\x97 Ahmad ibn Ali, kai \xc5\xa1is su sakalais med\xc5\xbeiojo Irane. Perversm\xc4\x85 tyliai r\xc4\x97m\xc4\x97 al Taniai ir Did\xc5\xbeioji Britanija, o Saudo Arabija teik\xc4\x97 karin\xc4\x99, financin\xc4\x99 ir politin\xc4\x99 param\xc4\x85._NEWLINE_Prie\xc5\xa1ingai nei Ahmad ibn Ali, \xc4\xafp\xc4\x97dinis apribojo \xc5\xa1eimos nari\xc5\xb3 i\xc5\xa1laidas ir padidino socialines i\xc5\xa1laidas pencijoms, apgyvendinimui, \xc5\xa1vietimui. Be to daugel\xc4\xaf auk\xc5\xa1t\xc5\xb3 valstyb\xc4\x97s post\xc5\xb3 u\xc5\xbe\xc4\x97m\xc4\x97 artimi \xc5\xa1eimos nariai._NEWLINE_1993\xc2\xa0m. Khalifa ibn Hamad liko emyru, bet jo s\xc5\xabnus Hamad ibn Khalifa, \xc4\xafp\xc4\x97dinis ir gynybos ministras, per\xc4\x97m\xc4\x97 kasdien\xc4\xaf \xc5\xa1alies valdym\xc4\x85. Jie tar\xc4\x97si svarbiais klausimais._NEWLINE_1995\xc2\xa0m. bir\xc5\xbeelio 27 d. jaunesnysis emyras Hamad ibn Khalifa be kraujo nuvert\xc4\x97 t\xc4\x97v\xc4\x85. 1996\xc2\xa0m. \xc4\xafvyko nes\xc4\x97kmingas kontrperversmas. Po to emyras ir jo t\xc4\x97vas susitaik\xc4\x97, bet kontrperversmo kai kurie dalyviai liko kaleime. Emyras paskelb\xc4\x97, kad nori padaryti Katar\xc4\x85 demokrati\xc5\xa1kesniu, tad leido veikti nominaliai laisvesnei spaudai, paskelb\xc4\x97 savivaldybi\xc5\xb3 rinkimus kaip pradinink\xc4\x85 parlamento rinkimams. Katarie\xc4\x8diai referendumu patvirtino nauj\xc4\x85 konstitucij\xc4\x85 2003\xc2\xa0m., kuri \xc4\xafsigaliojo 2005\xc2\xa0m. \xc5\xa0alyje \xc4\xafvyko demokratin\xc4\x97s, ekonomin\xc4\x97s ir socialin\xc4\x97s reformos. 2003\xc2\xa0m. moteris tapo \xc5\xa1vietimo ministre._NEWLINE_Kataras ir Kuveitas gin\xc4\x8dijosi kam priklauso Havaro salos. Kataras sutiko atiduoti salas Bachreinui, kai \xc5\xa1is atsisak\xc4\x97 teisi\xc5\xb3 \xc4\xaf kai kurias sritis Kataro pusiasalyje.'